
Проект за изменение на Наредба за определянето и администрирането  на местните такси и цени на услуги  на територията на Община Смядово
      § 1. В чл.38: 

       а) ал. 1 се изменя така: 

         „ (1) За освобождаване от такса за услугата по реда на чл. 37 се подава декларация по образец ( ПРИЛОЖЕНИЕ 15 ) в Община Смядово, подписана от всички собственици и/или ползватели на имота.; “ 

       § 2. Към чл. 38, ал. 1 се създава Приложение № 15 „ Декларация по чл. 71 от ЗМДТ във връзка с чл. 38, ал. 1 от Наредбата на Общински съвет – гр. Смядово за определянето и администрирането на местните такси и цени на услуги “, 

        § 3.  В чл. 33:
       а) ал. 4 се изменя така: 

         „ (4) Таксата от предприятията може да се изчисли и според количеството на битови отпадъци, като се подаде декларация ( ПРИЛОЖЕНИЕ 16 ) в Община Смядово до 30 ноември на предходната година. С декларацията се посочват вида и броя на необходимите съдове за битови отпадъци, които ще се ползват през годината, както и периода, през който ще се осъществява дейност в имота през следващата година, съобразно обявената със заповед на кмета на Община Смядово по чл.62 от ЗМТД честота на извозване на битовите отпадъци. За придобитите през годината имоти декларацията се подава в 2- месечен срок от датата на придобиването им.“
      § 4.  Към чл. 33, ал. 4 се създава Приложение № 16 „ Декларация по чл. 38, ал. 1 от Наредбата на Общински съвет – гр. Смядово за определянето и администрирането на местните такси и цени на услуги “.
      Изменението и допълнението на Наредба за определяне размера на местните данъци на територията на община Смядово е прието с Решение № ..… Протокол № … от дата …………2026 г. на Общински съвет – Смядово.
 Дата на публикуване: 11.09.2026 г. 

